fi fi fi fi en en fi fi fi fi fi fi fi fi fi fi da fi fi fi fi fi fi fi fi fi fi fi fi da fi en fi fi fi fi fi fi fi fi fi th fi fi fi fi fi da fi fi fi fi fi fi fi fi da en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi it it fi fi fi fi fi fi de fi fi fi fi fi fi fi fi fi fi fi fi fi fi fi da cy fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi en fi fi fi fi fi fi fi fi fi fi en fi en fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
2012. Voin jo heti ensimmäisenä sanoa, että juu ei. Ihan hirveä asu. eikä tuollanen printtipaita ollut mun juttuni. Sitä paitsi tuossa koiran rusetin kohdalla oli oikea irtonainen punainen rusetti, joka päästi sitten väriä tuohon paitaan. Se ärsytti, enkä kauaa siis ehtinyt tuota paitaa pitämään, kun se meni pilalle sen rusetin takia. Ehkä ihan hyvä niin, haha.
2013. Löysin parikin erilaista asua. Ensimmäisessä on kirpparilta löytämäni mekko, joka mulla on muuten edelleen! Kengät oli myös kirppikseltä ja tykkäsin niistä paljon, kun niissä oli pieni korko. Legginssit eivät enää ole mun tyyliset, vaikka ihan kivat ne tässä asussa onkin. Olin muuten myös kasvattamassa omaa hiusväriä tässä kuvassa joten siksi tuo iso vaalea juurikasvu. Voisin edelleen pukea tämän asun päälleni, mutta legginssit ottaisin pois.
Toinen asu oli vähän kylmemmällä säällä, niin laitoin farkkushortsit legginssien päälle. Olin jossain nähnyt tuollaisen yhdistelmän, niin aattelin itsekin kokeilla. Ehkä sukkahousut sopis tähän yhdistelmään paremmin. Farkkupaita on ollu yks mun lemppari, mutta tällä hetkellä se odottaa kirppikselle pääsyä, sillä se on vähän pieni jo mulle. Voisin pukea tämänkin asun päälleni.
2015. Tältä vuodelta en löytänyt tavallista asua ollenkaan, mutta otin sitten pari erilaista asua. Toinen oli liikuntaan liittyvästä postauksesta ja toinen oli juhla-asu. Tykkäsin ihan älyttömästi tuosta ekan asun verkkaritakista ja sitä onkin tullut pidettyä paljon ihan arkenakin. Se on vain jäänyt pieneksi, niin olen laittamassa sen pois. Takki ja treenihousut onkin molemmat kirppikseltä. Juhla-asussa menin ihan perus mustalla mekolla, jonka olin löytänyt kirppikseltä. Mulla ei oo mitään erityistä sanottavaa siitä, mutta imetystä ajatellen se ei ollut ihan paras valinta. Voisin hyvin juhlia edelleen tuossa asussa. Hiukset oli kivan väriset, olinkin käynyt värjäämässä ne juuri.
2016. Tämä on vappuna kuvattu ja mun mielestä mustat farkut ja farkun sininen toimii edelleen. Voisin pukea päälleni. Olin tässä muuten leikannut hiuksiani lyhyemmiksi, mutta tykkään itse ehkä vähän pidemmästä tukasta.
2017. Olin ostanut juuri uuden kevättakin ja se piti sitten päästä kuvaamaan. Aika perusasu ja voisin pukea uudestaan päälleni. Kaikki löytyy multa edelleen paitaa lukuunottamatta. Paidan alle laittaisin jonkun muun värisen topin kuin mustan. Kengät on edelleen ihan lempparit!
2018. Ja tässä tämän vuoden toukokuun asu. Tämä on selkeästi kesäisempi kuin muut asut, koska niin kuin tiedätte, niin ollaan saatu nauttia toukokuussa kunnon helteistä. Edelleen koen asukriiseilyä raskausmahani takia, kun tuntuu ettei mikään näytä hyvältä, mutta näillä mennään. Lisää kuvia asusta tulee myöhemmin.
Miltä toukokuun asut näytti? Löytykö teiltä lempparia?
Category: asut, muoti, TB style
Pintaa syvemmälle 3. - Kun raskauspahoinvointi haittaa arkea
*Osassa kuvissa näkyvä imetyskoru on saatu
Mulla on ollut aina herkkä vatsa - jo vauvana olen oksentanut kaiken ruoan äidin sanoessa "noniin, nyt tulee viimeinen lusikka". Lisäksi niin lapsena kuin aikuisenakin mulla menee helposti vatsa sekaisin jännityksestä enkä välttämättä saa aamuisin syötyä. Raju raskauspahoinvointi menee yleensä geeneissä äidiltä äidille ja näin ainakin meillä on mennyt. Muistutan tässä vaiheessa, että kaikki raskaanaolevat eivät saa rajua pahoinvointia tai he eivät oksenna välttämättä ollenkaan. Mutta ei pidä myöskään luulla, että kaikki pahoinvointi on normaalia raskauteen kuuluvaa, mitä täytyy vaan kestää. Ei ole normaalia oksentaa päivittäin, niin ettei mitään saa syötyä. Pahoinvointi ei myöskään aina ajoitu aamuun ja se ei aina lopu 12. raskausviikon jälkeen. On olemassa myös sairaus nimeltä Hyperemeesi, mikä tarkoittaa rajua raskauspahoinvointia. Jos kärsit raskauspahoinvoinnista, joka haittaa normaalia arkea, niin kerro siitä neuvolassa ja vaadi saada hoitoa!
Sitten näihin mun kokemuksiin. Kaikissa raskauksissa mulla on ollut pahoinvointia. Ekassa raskaudessa olin vielä töissä ja joinain päivinä jouduin ilmoittamaan, etten ole työkuntoinen. Sitten olinkin aina iltavuorossa, koska aamuvuorot oli mulle vaikeita. Toinen raskaus oli rankin, sillä hoidin esikoistamme kotona ja pahoinvointi oli sellaista, etten saanut oikeen mitään pysymään sisällä tai en pystynyt syömään mitään kuin ensimmäisen kerran vasta 4-5 aikaan iltapäivällä. Sen takia mulla painokin putosi neljä kiloa ja olin ihan voimaton. En jaksanut tehdä mitään muuta kuin hoitaa pakolliset jutut eli lapsen ruoat, vaipanvaihdot yms, muuten makasin sängyllä ja luin esikoiselle kirjoja.
Tämä kolmas raskaus ei ole ollut ihan niin raju kuin tuo toinen ja olen saanut jopa syötyä ja ruoat pysymään sisällä suht hyvin. Mun aamut alkaa yleensä oksentamisella. Kuulostaa varmaan inhottavalta, mutta oksennan mielummin aamuisin mahanesteet kuin että joutuisin oksentamaan ruokaa. Aamuisin yökkäysrefleksin saa aikaan esimerkiksi yskiminen, huono ilma tai erilaiset hajut (vaipanvaihto, jääkaapin avaaminen jne). Näin kuumalla ilmalla tää on aika huono, kun pitäisi saada raitista ilmaa heti aamusta. Ja vaikka kuinka hyvää tarkoittavat ihmiset neuvovat, että laittaa sängyn viereen näkkäriä tai muuta syötävää, niin voin kertoa, ettei auta sitten yhtään. Joillakin tosin helpottaa tiheä syöminen siihen etovaan oloon, mutta itse ainakin oksennan joka tapauksessa. Oksentamisen jälkeen yleensä olo helpottuu joten jään aina vaan odottamaan sitä oksentamista.
Millä tavalla pahoinvointi on sitten vaikuttanut arkeeni? Joudun esimerkiksi miettimään etukäteen vieraaseen paikkaan mentäessä, missä on lähin vessa, pääsenkö sinne heti jos on tarve vai onko parempi juosta vain suoraa ulos tai käyttää oksennuspussia. Joudun myös miettimään ruokaa valitessani,  mitä olisi miellyttävämpi oksentaa. Ps. Paprika ja porkkana on ihan hirveitä! Olen joutunut perumaan menoja läheisten kanssa sen takia, että oloni on niin huono enkä ole saanut mitään syötyä tai sitten tapaamiseen on liittynyt syömistä. Mun viimeisin keino on se, että syön karkkia, jäätelöä tai ihan mitä vaan herkkua, koska se menee aina alas ja saan siitä energiaa jos täytyy esimerkiksi aamuisin lähteä jonnekin. Leivät on ihan ehdoton ei ja mun leivän syönti onkin vähentynyt hurjasti. Jo pelkkä kaupan leipäpuolella käyminen saa huonon olon ja oksennusrefleksin on saanut aikaan jopa leipään koskeminen ja tajuaminen, että se on vähän kuivaa.
Nyt olen yli puolen välin raskaana ja en enää oksenna päivittäin, mutta muutamia kertoja viikossa ja yleensä aamuisin. Aamupalat ja iltapalat on mulle edelleen vaikeita, koska mitään ei vaan tee mieli. Näistä raskauspahoinvoinneista mulle on jäänyt oksennusfobia ja pelkään muunmuassa mahatautia ihan hirveästi. Oonkin jopa hysteerinen sen suhteen ja teen kaikkeni, ettei se tarttuisi meidän perheeseen vaikka sitten linnottautumalla kotiin.
Vaikka raskaus on onnellinen asia, niin siitä huolimatta en ole pystynyt täysillä nauttia ja iloita tuosta pienestä ihmeestä. Juuri tänä aamuna oksensin taas. Mietin kauan millaisia kuvia tähän postaukseen valitsisin, sillä en ole paljon kuvia jostain syystä ottanut keväällä ja jotenkin hienot raskauskuvat, joissa hymyilen, tuntuvat ristiriitaisilta. Valitsin sitten vähän molempia kuvia, koska onkin ollut niin ristiriitaiset fiilikset ja haluan näyttää raskauden molemmat puolet. Kyllä tämä jossain vaiheessa loppuu, viimeistään synnytyslaitoksella. Joka tapauksessa tiedän, että tämä kaikki on sen arvoista. Olen selvinnyt tästä kaksi kertaa aiemmin, joten selviän kyllä nytkin.♥
Onko teillä ollut raskauspahoinvointia? Pelkäättekö tulevaisuudessa lapsien hankkimista mahdollisen pahoinvoinnin vuoksi?
Category: ajatuksia, lifestyle, oma elämä, Pintaa syvemmälle, raskaus
perjantai 25. toukokuuta 2018
Oon käynyt taas mun vaatekaappia läpi ja todennut, että mulla ei ole hirveästi kesävaatteita. Sitä paitsi tällä hetkellä koen hirveää vaatekriisiä, kun tuntuu, etten osaa pukeutua oikein raskausmahani kanssa. Muutamia äitiysvaatteita mulla on, mutta haluaisin yhdistellä myös ihan tavallisia vaatteita korostamalla oikeita juttuja ilman, että mulle tulee epämukava olo. Pidän raskausmahastani, mutta kaikissa vaatteissa se ei näytä hyvältä, kun täytyy ottaa huomioon mun vartalon muoto. Oon jo kolmatta kertaa raskaana ja vielä kesällä, mutta silti aina tämä sama juttu on erityisesti kesäpukeutumisessa.
En kuitenkaan halua ostaa vaatteita vain tätä yhtä kesää varten vaan tehdä vaatekaapistani mahdollisimman pitkäikäinen. Siksi olikin kivaa, kun sain Espritiltä viestiä ja sitä kautta menin katsomaan myös muiden verkkokauppojen tarjontaa kesävaatteista. Mä niin rakastuin tämän hetkiseen muotiin, mitä kesävaatteista on. Löytyy niin röyhelöä, liehuvia helmoja kuin pirteitä kesäisiä printtejä. En haluaisi kesällä pitää mitään tiukkoja vaatteita vaan mahdollisimman löysiä ja ilmavia, joissa on mukava olla. Tässä siis yhteenveto siitä, mitä löysin eri verkkokaupoista ja millaisia kesävaatteita multa vielä puuttuu kaapista.
Paita täältä | Toppi täältä | Farkkutakki täältä
1. Kesäiset paidat. Mua miellytti eniten olkapäältä paljaat olevat off-shoulder paidat ja muutenkin kaikki röyhelöt ja erikoisuudet iski muhun. Siksi myös tämä punainen paita oli aivan ihana. Se jättää olkapäät paljaaksi, mutta silti se on toppimainen olkaintensa vuoksi. Tykkään! Tällaisiä kesäisiä paitoja en omista yhtään!
2.  Topit. Vaatekaapin läpikäydessäni laskin, että mulla oli noin 15 tiukkaa painijaselkäistä toppia, joita tykkään pitää niin sanottuna alustoppina, mutta vain pari kesäistä toppia. Siksi haluaisin lisää tällaisiä löysempiä, ohuilla olkaimilla olevia toppeja.
3. Farkkutakki. Mulla on ollut kunnon farkkutakki viimeksi yläasteella ja siitä kieltämättä tulee vähän semmoiset teinifiilikset. Haluaisin kuitenkin antaa farkkutakille mahdollisuuden ja sellainen multa puuttuu vaatekaapista. Tykkään itse vähän tällaisesta tyköistuvammasta stretch -mallista.
Tyllihame täältä | Shortsihaalari täältä | Kukkahame täältä | Shortsit täältä
1. Tyllihame. Lasten takia joudun paljon kyykistelemään joten kaikista lyhyimmät hameet ei välttämättä ole se käytännöllisin valinta vilautusvaaran takia. Oon myös pitkään katsonut tällaista pidempää tyllimekkoa kesäksi ja nimenomaan jonkun muun väristä kuin mustaa tms. tummaa väriä. Onhan tämä vaaleanpunainen hame nyt niin söpö!
2. Shortsihaalari. Tällaiset on ihan parhaita kesällä. Multa löytyy parit shortsihaalarit, mutta lisää ois mukava saada eri väreissä ja kuoseissa.
3. Kukkahame. Rakastuin tähän hameeseen niin paljon, että täytyy tänään kyllä käydä katsomassa Bikbokista, onko näitä vielä täällä Seinäjoen myymälässä. Mä en tykkää hirveän tyköistuvista mekoista vaan tällaiset rennommat on enemmän mun juttu! Mulla ei muuten ole yhtään kesähametta kaapissa!
4. Shortsit. Multa löytyy kaapista yhdet ainoat farkkushortsit + äitiysversiot sekä parit collegeshortsit joten erilaisia shortseja olisi mukava saada lisää vaatekaappiin.
Puuttuuko teiltä kesävaatteita kaapista? Oliko joku näistä mun valitsemistani myös teidän lemppari?
Meidän makuuhuone tällä hetkellä
keskiviikko 23. toukokuuta 2018
Meidän makuuhuone on aina yksi ikuisuusprojekti, sillä siellä on kaikista eniten muuttuvia osia. Ollaan melkein vuoden verran oltu ilman pinnasänkyä, mutta syksyllä kolmannen lapsen tullessa pinnasänky siirtyy taas meidän makuuhuoneeseen, jolloin piano saa siirtyä olohuoneeseen ja muitakin muutoksia täytyy tehdä. Kahdeksan lokeroinen Kallax-hylly on myös vähän ylimääräinen, sillä sille ei parempaakaan paikkaa ole löytynyt. Vaihdoin sen lastenhuoneesta pienempään 2x2 -kokoiseen Kallax-hyllyyn ja pienempi toimii lastenhuoneessa paremmin, mutta meidän makkari on nyt vähän tukkoinen. En kuitenkaan halua sitä myydä poiskaan, koska tiedän haluavani sen tulevaan isompaan asuntoon ilman, että tarttisi Ikeasta lähteä hakemaan uutta. Eikä meillä ole yhtään varastotilaa, minne sen voisi laittaa säilöön. On se välillä niin vaikeaa, haha.
Meidän olohuoneen lisäksi pidän paljon meidän makuuhuoneesta ja se on sisustustyyliltään ja värimaailmaltaan eniten mun näköinen. Tykkään paljon vaaleasta sisustuksesta, beigestä ja rottingista. Meidän makuuhuoneen lattiasta tykkään hyvin paljon ja sen ympärille kokosinkin kaikki tässä huoneessa. 2016 kesällä me remontoitiin tämä makuuhuone ja tästä pääset postaukseen, missä on muutama kuva meidän makkarista ennen remonttia.
Sängyn vieressä oleva rottinkikori on uusin kirppislöytö viime viikolta. Oon aikaisemminkin nähnyt noita koreja kirpputorilla, mutta joko ne on olleet jo valmiiksi rikki tai sitten hinta on ollut omasta mielestäni korkea. Täällä Seinäjoella oleva Ykkösbasaari -kirppis oli laittanut Facebook-sivuilleen kuvan sen hetken myynnissä olevista tavaroista ja näin tämän korin niissä kuvissa. Olin juuri lähdössä lasten kanssa kauppaan, niin samalla kävin katsomassa, onko kori vielä kirppiksellä. Olihan se ja hinta ei ollut kuin 15€ ja olin etukäteen päättänyt, että jos se maksaa alle 20 euroa, niin ostan sen. Joten olin kyllä tosi onnellinen tästä löydöstä. Nyt mulla on myös pieni yöpöytä, missä voin pitää kännykkää öisin.
Onhan mulla paljon ideoita tätä makkaria varten, mutta kaikkea ei rahatilanteen takia voi saada heti. Ollaankin remontoitu ja sisustettu tätä meidän asuntoa pikku hiljaa. Olen yrittänyt etsiä käytettynä tai muuten vaan halvalla beigeä sängynpäätyä ja tauluhylly ois myös kiva tuohon sängyn yläpuolelle, niin sinne saisi laitettua muutaman taulun. Mutta pikku hiljaa.
Summer bucket list 2018
keskiviikko 16. toukokuuta 2018
Mä oon niin nauttinu meidän uudesta terassista sekä näistä ihanista lämpimistä säistä, etten ole tullut päivittämään blogiakaan. Kesä on kuitenkin niin lähellä, että päätin tulla jakamaan teille mun tämän kesän tavoitteita, mitä haluaisin saavuttaa tulevan kesän aikana. Mulla ei kovin paljon isompia suunnitelmia ole kesälle, sillä meen vähän oman voinnin ja tilanteen mukaan. Haluaisin käydä esimerkiksi huvipuistossa, mutta suurin osa laitteista on kielletty raskaanaolevilta joten ens kesänä sitten! Myös esimerkiksi joku kiipeilypuisto ois kiva kokeilla, mutta veikkaisin, ettei sekään ole hirveän turvallinen raskausaikana. Joten vaikka rajoituksia on niin uskon, että kesä tulee silti olemaan hyvä ja ikimuistoinen.♥ Nämä asukuvat ovat muuten vähän keväisempiä vielä, sillä ne on huhtikuun lopulla otettu.
1. Viimeistele terassi ja nauti kesäpäivistä siellä
2. Aloita liikkuminen. Tää raskaus on niin vieny mun voimat, ettei liikkuminen ole käynyt pienessä mielessäkään. En ole siis liikkunut moneen kuukauteen. Nyt pitäisi pikku hiljaa aloittaa taas nollasta liikunta.
3. Tee itse Spice icestakin tuttua "pyörremyrsky" -jäätelöä. Eli osta vaniljajäätelöä ja sekoita sinne joukkoon esimerkiksi turkinpippureita ja Daimia.
4. Käy syömässä kunnon aamupala esimerkiksi hotellissa. Oon katsellut, että ainakin joihinkin hotelleihin voi mennä syömään aamupalan erillisestä maksusta, vaikka ei olisi siellä yöpynytkään.
5. Tee Ifolorille valokuvatilaus! Oon viimeksi tilannut kuvia 2017 alkuvuodesta joten olisi jo aika!
6. Tutustu uusiin ihmisiin ja pidä hauskaa bloggaajien miitissä! Mä oon niin innoissani tästä mökkireissusta, mikä tehdään bloggaajakolleegojen kanssa kesäkuussa! Tästä tulee ehdottomasti postausta tänne blogin puolelle.
7. Käy vihdoin Porin Yyterissä. En ole koskaan siellä käynyt ja haluaisin käydä!
8. Käy Timon kanssa edes kerran kesän aikana treffeillä kahdestaan.
9. Tee joku pieni kesäreissu Suomessa tai esimerkiksi Tallinnassa.
10. Osta mansikkaa torilta, leivo tuoreista mansikoista joku kakku ja pakasta loput talvea varten.
11. Käy piknikillä kavereiden kanssa
12. Käy lasten kanssa usein rannalla
13. Ota paljon kesäisiä kuvia
14. Varaa kirppispöytä ja myy iso kasa tavaraa ja vaatteita, jotka lojuu tällä hetkellä meidän makkarissa...
15. Juhli sukujuhlissa. Tulossa on ainakin kesän alkuun iskän 50v -synttärit sekä mun isomummun 90v -juhlat.
Takki - Veljekset Keskinen/Only | Paita - Lindex | Äitiysfarkut - H&m (uudet) | Kengät - Vamos kenkäkauppa/SoWhat
16. Käy nuuhkimassa suvun uutta vauvaa, kun se syntyy. Nauti siis tätiydestä vielä ennen oman lapsen syntymää. Musta tulee nimittäin tänä kesänä täti ensimmäistä kertaa.♥
17. Järjestä meidän uudella terassilla pienimuotoiset juhlat
18. Käy heittämässä talviturkki. Joka vuosi en ole käynyt heittämässä edes sitä talviturkkia, mutta nyt olin kerrankin ajoissa ja heitin näin toukokuun puolessa välissä. Joten tämä kohta on toteutunut jo.
19. Älä unohda blogia. Silloin, kun on hyvät säät, niin haluan tehdä jotain aivan muuta kuin istua kotona koneella, mutta jospa sais itseään niskasta kiinni ja sais päivitettyä blogia silti kaiken lomassa.
20. Nauti täysin siemauksin kesästä 2018 ja vietä aikaa myös yksin. Näin kahden pienen lapsen äitinä se on erityisen tärkeää.
Millaisia suunnitelmia teillä on kesäksi?
Category: asut, lifestyle, muoti, oma elämä, raskaus
sunnuntai 6. toukokuuta 2018
Pitkästä aikaa olisi resepti -postauksen vuoro! Olin yksissä baby showereissa ja siellä oli tarjolla Focaccia leipää, joka oli ihan älyttömän hyvää! Resepti tosin ei ole sama, kun googlettelin vain kotona kyseisen leivän ohjeen ja nappasin sieltä tämän reseptin. En ollut koskaan aikaisemmin kuullutkaan tällaisesta italialaisesta leivästä, jonne voi laittaa esimerkiksi oliiveja, mozzarellajuustoa tai vaikka fetajuustoa. Päälle ripotellaan yrttejä ja sormisuolaa, mikä tuo herkullisen maun leipään. Focaccia on myös todella helppo valmistaa joten itsekin mietin jo seuraavia juhlia, mihin leipää voisi tehdä.
3 dl kädenlämpöistä vettä
n. 5 dl vehnäjauhoja
2 oksaa tuoretta tai 1 tl kuivattua rosmariinia
1. Liota hiiva kädenlämpöiseen veteen
2. Lisää taikinaan öljy, suola ja jauhot. Sekoita taikina tasaiseksi. Taikinan tulee olla pehmeää.
3. Lisää pehmeä taikina jauhotetuilla käsillä leivinpaperilla vuoratulle pellille. Muotoile taikina n. 30cm x 25cm kokoiseksi suorakaiteen muotoiseksi levyksi.
4. Anna kohota liinan alla lämpimässä n. 30 min.
5. Lisää halkaistut tomaatit, oliivit ja mozzarellajuuston palat kohotetun leivän päälle.
6. Voitele öljyllä koko leipä (itse käytin oliiviöljyä).
7. Lisää vielä lopuksi rosmariini ja sormisuola ripotellen päälle.
8. Paista uunissa 225 asteessa n. 15 minuuttia kunnes leipä on saanut kauniin vaalean ruskean värin. Parasta Focaccia on lämpimänä tarjottuna.
Mukavaa sunnuntaita ja alkavaa viikkoa!♥
tiistai 1. toukokuuta 2018
Mun piti julkaista huhtikuun puolella vielä tämä TB-style -postaus ja Pintaa syvemmälle -postaus, mutta ne tulee sitten nyt toukokuun puolella. Huhtikuu meni kyllä älyttömän nopeeta ja mulla oli kaikenlaista menoa täynnä koko kuukauden, että blogi jäi siltä osin taka-alalle. Mutta nyt pääsette näkemään minkälaisia asuja mulla on ollut huhtikuussa vuodesta 2011 tähän vuoteen. 2016 & 2017 mä en löytänyt asuja, mutta olihan näitä jo silti paljon.
2011. No jos ei oteta huomioon sitä, että mulla ei ole tässä kenkiä, niin tykkään kyllä asusta. Tuo tunika oli mun lemppari ja siihen olen laittanut ns. "tissivyön" vyötäröä korostamaan, mut ei se nyt niin pahan näköinen ole, vaikka se ei oikeen meinaa mustan vaatteen seasta näkyäkään. Alla tietysti legginssit sekä pitkänmallinen toppi, kun tuo tunika oli vähän lyhyemmän mallinen. Vyö taitaa multa edelleen löytyä, vaikken sitä olekaan moneen vuoteen käyttänyt.
2012. Kuvat ei ole parhaimpia, kun ne on otettu likaisen peilin peilin kautta, mutta itse asu sitten... Tykkäsin tuollaisista "perhoshihaisista" paidoista paljon ja mulla olikin niitä monessa eri väreissä. Tämän violetinkin olin löytänyt kirpputorilta ihan muutamalla eurolla ja korkokengätkin oli joku muutaman euron kirppislöytö. Näin kevään kunniaksi saattaisin kuitenkin vaihtaa nuo paksummat lengginssit ihan sukkahousuihin, niin asu saattais näyttää vähän paremmalta. Muuten kyllä ihan kiva asu. Hauskaa, että oon pukeutunu niin eri värisiin vaatteisiin, mitä nykyään.
2013. En löytänyt tämän parempaa kuvaa ja hienosti kengätkin ovat rajautuneet kuvasta pois, kun olen ottanut tämän kuvan itselaukaisimella, haha. Tuon tunikan ostin opiskelija-alennuksella Anttilasta, mutta en mä kyllä enää sitä päälleni laittaisi. Ja muutenkaan asu ei miellytä. Näistä asuista muutenkin huomaa, etten käyttänyt mitään muuta kuin legginssejä. En tainnut edes omistaa farkkuja. Nykyään omistan sentään muutamat.
2014. Tältä vuodelta löysinkin kaksi asua. Ensimmäinen on muuten ihan jees, mutta omasta mielestäni legginssien ja pipon kuviointi riitelee keskenään ja vaihtaisin legginssit sukkahousuihin. Muuten saattaisin ihan pukea jopa päälleni. Toisen asun leopardihousut sopii mielestäni paremmin kotihousuiksi kuin julkiselle paikalle. Muistan vaan, kun blogeissa näin noita housuja asukuvissa ja sitten piti itsekin saada sellaiset. Toisaalta tää oli mun työasu ja töissä tämä toimi vähän rennompana asuna, kun jouduin kuitenkin lasten kanssa olemaan myös lattialla. Näissä jälkimmäisissä kuvissa odotin muuten meidän esikoista ihan alkuvaiheessa ja jotkut arvas blogin puolella näistä kuvista, että olisin raskaana. No pitihän se paikkaansa.
2015. Katoppa ku oon saanut jopa farkut jalkaani! Nämä onkin sitten otettu 4kk esikoisen syntymän jälkeen ja ovat huomattavasti paremmat jo, kun aloin synnytyksen jälkeen löytää oman tyylini. Tuo farkkutakki on edelleen mulla ahkerassa käytössä ja olikin itseasiassa eilen mulla päällä. Olen löytänyt sen parilla eurolla kirpputorilta joten oli kyllä hyvä ostos. Tämä on kyllä kiva asu ja voisin pukea päälleni uudestaankin. Kenkiä ja tuota sifonkipaitaa multa ei enää löydy, mut farkut ja farkkupaita kyllä.
2018. Sitten tämän vuoden asukuvat, jotka on otettu viikonloppuna. Jalassa on vaaleat äitiysfarkut ja alennuksesta löytynyt bomber -takki. Nuo valko-pinkit tennarit on muuten ihan mun lempparit. En muuta melkein enää käytäkään. Tästä asusta tulee sitten lisää kuvia myöhemmin. Kun ottaa edestä päin kuvat, niin pystyy vielä raskauden peittämään, mutta sivuprofiilista raskauden jo huomaa. Tosin oonhan mä jo neljännellä kuulla raskaana.
Mitä mieltä tyylimuutoksesta? Onko teillä lemppariasua näistä?
Category: asut, muoti, TB style
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
TB -style toukokuu 2012-2018
Pintaa syvemmälle 3. - Kun raskauspahoinvointi hai...
Meidän makuuhuone tällä hetkellä
Summer bucket list 2018
CopyRight © | Theme Designed By Hello Manhattan